Referat af Bestyrelsesmøde 1. oktober 2024

Til stede: Bent, Brit, Gerd, Svend, Kurt, Kasper, Heidi, Eva  
Afbud: Lise, Dorte

Dagsorden:

1. Indlæg fra Afdelingslederen

* Efter at bogskabene er sat op, har man sat en brugsanvisning op.
* Briklås er sat op på tørrepladsen ved Baneløkken 25 – resten af tørrepladserne afventer
* Der er bestilt containere til cykeloprydningen. Varsling bliver lagt i postkasserne  
  og der bliver hængt manilamærker op ved vaskerierne, som beboerne kan tage og sætte på deres cykler. De umærkede cykler fjernes sandsynligvis mellem 4. og 18. november.
* Gulvet i den lange gang ved beboerlokalerne, som har fået vandskade, afventer forsikringen (Gjensidige) men nyt gulv er valgt og bliver lagt snarest.
* Der kigges på ladvogne – to vogne en på hver side. Det er meningen at beboerne kan låne dem til flytning af tungere ting – køleskabe, møbler etc. – og f.eks. køre til storskrald.
* Korktavler i opgangene øst for Ringvejen kommer op snarest. De var blevet glemt.
* Grilltilbehør til grillpladserne – er på vej, men det haster ikke, da grillsæsonen er forbi.
* Bænke til Baneløkken – som var et forslag på Afdelingsmødet - der at en op – og der sættes to mere op – en ved hver blok,  
  Der undersøges om bænken på legepladsen GH 5 kan blive fixet. Opdatering: den ER nu repareret!
* To tilbud på ny kogeplade – vi afventer at elektrikeren kan skifte

1. Hoveddør- og vinduesudskiftning projektet – status

* Eva gav en længere opdatering. Der bliver lagt et sammendrag ind på hjemmesiden som et Vinduesnyhedsbrev
* Hvor mange håndværkere er der totalt på udskiftningen?   
  Iflg. J&N er der 11 tømrere og fire lærlinge.

1. Udvalget Legepladser og grønne områder – intet nyt, men der var et par spørgsmål fra bestyrelsesmedlemmerne:

* Juletræer? Kan vi nå at få plantet i stedet for dem som er fældet? Svend undersøger
* Mangler at blive ryddet ukrudt på legepladsen på Baneløkken – Svend kigger på det
* Snak vedr. adgang til den bagerste legeplads – folk går ’op’ på begge sider af den lange garage. Det er ikke hensigtsmæssigt pga. trafik/dårlige oversigtsforhold. Svend kigger på sagen
* Markvandring? Der er ved at være styr på datoen og de fleste fra bestyrelsen deltager sammen med KAB/Peter Rørby og EK/Jesper Dræby

1. Tryghedsudvalget

* Tryghedsvandring med kommune og politi vil foregå 27. november med Azam fra Kommunens Lokalråd og Vestegnens Politi.   
  Beboerne vil blive indbudt til at deltage og komme med input til hvordan vi kan gøre vores bebyggelse til et trygt sted at bo.  
  F.eks. er der omkring TG 40 meget mørkt – vi ønsker der bliver kigget på noget mere lys
* Kort referat af Åbent Lokalrådsmøde 5/9 v/Eva:

Der var mødt omkring 35 personer op fra forskellige boligforeninger og andre foreninger i Herlev; Natteravnene, Herlev Ishockey, Bibliotekerne etc.   
Azam og repræsentanter fra Vestegnens Politi gav en kort status omkring tryghed og de udfordringer der er i Herlev pt.   
Alt i alt er der ikke de store problemer i Herlev. Men pt. fylder containerbrandene ved Tvedvangen en hel del. Dog nævnte jeg at vi i Banevænget har lidt udfordringer omkring hashsælgere som holder til på vores legepladser og ved Kiosken på Herlev Hovedgade (overfor Bodega 100). Politiet er bekendt med problematikken og de opfordrede beboerne til at kontakt politiet på 114 så snart de følte sig utrygge eller observerede ulovligheder.

1. Beboerhenvendelser

* To beboere har henvendt sig efter at have oplevet kraftig larm fra en fest i   
  beboerlokalerne lørdag 21/9.   
  Ved eftersyn søndag morgen viste det sig at man havde opstillet en højttaler, samt spillet for åbne vinduer hvilket jo er imod reglerne. Mandag stod et vindue på vid gab.  
  Bestyrelsen har iflg. Ordensreglerne lov til at træffe en sanktion såfremt reglerne bliver overtrådt, og det blev besluttet at lejeren af lokalerne fik karantæne mod at leje frem til udgangen af 2025.

1. Godkendelse af referat fra sidst

* Godkendt og underskrevet

1. Indlæg fra formanden  
   Intet at berette
2. Indlæg fra bestyrelsesmedlemmerne

* Kommentarer til Lokalplan 124 – Bangs Torv.   
  Dorte og Eva har sammen lavet et høringssvar som er sendt til bestyrelsesmedlemmerne for kommentarer. Herefter vil de blive sendt til Herlev Kommune Lokalplanportal.   
  Der vil i høringsperioden også blive afholdt et borgermøde som vi opfordrer Banevængets beboere til at deltage i. Vi melder ud så snart datoen er fastlagt.  
  Høringsfristen er 26. november 2024.

1. Eventuelt

* Deltagelse af Herlev Boligselskabs formand Kirsten Persson i det næste bestyrelsesmøde.   
  Hun har udtrykt ønske om at overvære et bestyrelsesmøde i de forskellige boligforeninger og kigger forbi Banevængets bestyrelsesmøde 5. november 2024

Pbv

Eva M. Bojsen